cyanic-selkie/wikianc huggingface dataset:
אלימות נגד אנשים עם מוגבלות
אלימות נגד נשים עם מוגבלויות
נשים עם מוגבלות ניצבות לא רק מול שרשרת אפליות הנוגעות להיותן נשים אלא גם אפליות ואלימות בשל מוגבלותן, דבר המעמיד אותן בסיכון רב הרבה יותר. שיעורן של הנשים עם מוגבלות החשופות לפגיעה מינית הוא גבוה כמעט פי שניים מנשים ללא מוגבלות. ככל הנראה זהו דיווח חסר מאוד והערכות מדברות אף על היקף פגיעה גבוה פי 4 יותר מנשים ללא מוגבלות .פוגעים רבים מזהים בנשים עם מוגבלות אפשרות קלה יותר לפגיעה שכן הן יתקשו לדווח על הפגיעה או לקרוא לעזרה. נשים עם מוגבלות קוגניטיבית גם יתקשו בזיהוי סיטואציית אונס ולהפרידה ממגע מיני מותאם והדדי. נוסף לכך, אישה עם מוגבלות היא בת-זוג רצויה הרבה פחות מגבר עם מוגבלות. לנשים אלה קשה הרבה יותר למצוא בן-זוג או להינשא וליצור מערכת יחסים בריאה משום שהחברה תופשת אותן כרעיות בלתי-ראויות, מאחר שאינן עומדות במה שמוגדר כייעודן של נשים – לטפל במשפחה ולדאוג לה. דבר זה גם מעלה את הסיכון לקחת חלק במערכות יחסים אלימות ופוגעניות.
אלימות והזנחה כלפי קטינים עם מוגבלות
בתחילת שנות ה-80 וה-90 החלו לחקור באופן נרחב יותר בעולם את נושא האלימות וההזנחה כלפי קטינים ((ילדים ובני נוער) עם מוגבלות. מחקרים אחרונים שבוצעו על ידי ארגון הבריאות של האו"ם העלו כי לאוכלוסיית הילדים והנוער עם מוגבלות סיכוי של פי 3.7 להפגע מאשר לבני גילם ללא המוגבלות . הסיכוי הגדול ביותר על פי המחקרים לחוות תופעות אלו קיים בקרב ילדים ונוער עם מספר מוגבלויות וקטינים אשר שוהים במוסדות סגורים לטיפול באוכלוסיית הילדים עם מוגבלות.
עם זאת חוקרים מדווחים על דיווח חסר בכל הקשור לאלימות והזנחה כלפי ילדים ונוער עם מוגבלות. מספר הפניות והדיווחים בנושא לפקידי סעד ומשטרה בישראל ולמקבליהם ברחבי העולם נמוך באופן משמעותי בהשוואה לדיווחים הנוגעים לילדים ונוער ללא מוגבלות בני אותו הגיל.
סיבות לתופעת האלימות כנגד אנשים עם מוגבלויות
לתופעת האלימות כלפי אנשים עם מוגבלות סיבות ומאפיינים חברתיים הדומים לתופעת האלימות באוכלוסייה הרחבה אך לצידן אפיונים נוספים הנוגעים ומייחדים אותה. תופעה זו מבוססת על הקשר בין האדם עם המוגבלות לבין סביבתו ועל יחסי הגומלין ביניהם.
חוקרים רבים רואים בגישת החברה (סטיגמה) את הסיבה המרכזית לפגיעות הרבות באנשים עם מוגבלות. החברה תופסת אנשים עם מוגבלות כמאיימים, כאלה הדורשים אמפתיה ורחמים, וכאנשים בעלי יכולות נמוכות. ככאלה הם נתפסים כחלשים ככאלה הדורשים הגנה, דבר שהופך אותם לפגיעים הרבה יותר.
מלבד הגורמים הסביבתיים- חברתיים, ישנם גורמים הקשורים למוגבלות עצמה ולטיפול החברתי-משפחתי באדם עם מוגבלות :
זיהוי תופעת האלימות כלפי אנשים עם מוגבלות
מודעות לגורמי הסיכון השונים חשובה לצורך מניעת אלימות והתעללות. יחד עם תשומת לב מרובה מצד הורים, מורים ומטפלים לגבי שינויים במצב הרוח, שינויי התנהגות או שינויים פיזיים דוגמת: הימנעות מללכת למקומות מסוימים/אנשים מסוימים, שינויים באכילה ובשינה, חרדות ופחדים לא מוסברים, פגיעה עצמית, תוקפנות רגרסיה לימודית והתנהגותית, פצעי שפשוף, חבורות, סמני נפילות שאינם ברורים, התייבשות או ירידה ניכרת במשקל, עייפות קיצונית, ריח גוף לא נעים, קשיי הליכה ועוד.
עם זיהוי בשינוי מצב האדם או באחד או כמה מהסימנים הגופניים יש לבצע בדיקה ראשונית ולקיים התייעצות בצוות רב מקצועי הכולל מטפלים ומומחים לנושא. התייעצות זו יכולה להוביל לבסוף לדיווח המתן מענה טיפולי מותאם לאדם שחווה את האלימות. חשוב שאת הבדיקה והחקירה יבצע איש מקצוע או חוקר המוסמך לכך.
מלבד הערנות ומתן המענה המהיר, חשובה תקשורת פתוחה בין הורים וילדים עם מוגבלות בנושאים הקשורים לשמירה על גופם וביטחונם, וביכולת לשתף אדם קרוב באם הם חשים שלא בנוח במצב כלשהו או אם קרה להם מקרה מפחיד או לא נעים.
המצב והיקף התופעה בישראל
למרות חקיקת חוק זה, ישנו קושי גדול באיתור וטיפול בתופעת האלימות נגד אנשים עם מוגבלות. הקושי נובע מדעות קדומות בקרב האוכלוסייה הכללית ואף בקרב אנשי הטיפול בנושא המוגבלות, ומוגבלות נפשית בפרט, שמונע מהם לבצע חקירה או בדיקה מקיפה של חשדות שעולים. כמו כן, הארגונים הטיפוליים השונים אינם מכוונים לרוב לאתר ולזהות מקרים שכאלה בעקבות עומסים גדולים ומורכבות הזיהוי והחקירה. המחקר בישראל נערך בעיקר באוכלוסיות הילדים והנוער ומבוסס על נתוני המשטרה ומשרד הרווחה אשר אמונים על החקירה והטיפול במקרים אלו. הנתונים שנאספו הם חלקיים ביותר וזאת מכיוון שהטיפול בתופעה מפוזר בין ארגונים ומוסדות רבים ושונים שלרוב אינם מקיימים שיח ביניהם. כמו כן, ישנו תת-דיווח אודות התופעה לאור חשש להתלונן, וקשיים בתקשורת לאור מוגבלות תקשורתית או קוגניטיבית.
טיפול בתופעה בישראל
עקב העדר נגישות במרחב הטיפולי בתחום האלימות, ישנו קושי של אנשים עם מוגבלות לקבל טיפול מותאם ומונגש לחוויות האלימות אותן חווים. רוב שירותי הטיפול בתופעה מופנים לכלל האוכלוסייה ללא מתן מענה לצרכיהם הייחודיים ולתמיכה הייחודית לה זקוקים אנשים עם מוגבלות. גם הגישה לשירותים הקיימים אינם מונגשים בצורה מלאה, בין אם ברשת האינטרנט ובין אם במרחבים הפיזיים.
פוקימון הסרט: אני בוחר בך!
פוקימון הסרט: אני בוחר בך! (יצא לאור במקור ביפן כ-"מפלצות כיס הסרט: אני בוחר בך!" 劇場版 ポケットモンスター キミにきめた！ ) הוא הסרט ה-20 בסדרת סרטי פוקימון. זהו הסרט הראשון שפורסם תחת הכותרת "מפלצות כיס - הזמן החלופי" ביפן.
הסרט עלה לאקרנים ב-15 ביולי 2017 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט עלה לקולנוע בהקרנה זמנית ב-5 בנובמבר 2017 בשתי השפות, ביפנית ובאנגלית, בנוסף, הסרט שודר בארצות הברית בדיבוב לאנגלית בערוץ דיסני XD ב-25 בנובמבר 2017 ובממלכה המאוחדת בערוץ "CITV" ב-8 בדצמבר באותה שנה, הסרט שודר בטלוויזיה בערוץ הילדים ב-2018 בדיבוב לעברית.
עלילה
אש קאטצ'ם קם מאוחר בבוקר לאחר ששבר את השעון המעורר מתוך שינה. הוא הגיע למעבדה של פרופסור אוק, אולם גילה ששלושת הפוקימונים ההתחלתיים, בלבזאור, סקווירטל וצ'רמנדר, נלקחו בידי מאמנים שהגיעו בזמן. אולם, אוק סיפר לו שיש לו עוד פוקימון אחד, פוקימון חשמלי בשם פיקאצ'ו. למרות עקשנותו של פיקאצ'ו וסירובו להיכנס לפוכדור, החליט אש לקחת את פיקאצ'ו ויצא איתו למסע.
מחוץ לעיר פאלט, אש ניסה לתפוס פידג'י, אך פיקאצ'ו סירב להילחם, אש ניסה לזרוק עליו אבן, אולם זה פגע בספירו במקום אשר חשב שפיקאצ'ו זרק עליו. לאחר שלהקת ספירו רדפה אחרי אש הפצוע והעייף, אמר אש לפיקאצ'ו לחזור לפוכדור ופיקאצ'ו סירב. במקום זאת, פיקאצ'ו הבריח את הספירואים במכת ברק והגן על אש. כאשר הסערה חלפה, הו-או עף מעבר לשמיים להפיל נוצה אשר נקראת נוצת הקשת. אש ופיקאצ'ו החליטו ללכת למצוא את הפוקימון האגדי.
לאחר ששמעו שהפוקימון האגדי אנטיי קרוב, אש ועוד מספר מאמנים רצו ליער ללכוד אותו. אש מצא את אנטיי, אולם נכנס לעימות עם מאמנת פוקימונים שם וריטי ופרופסור פוקימונים צעיר ומתחיל בשם סורל. כאשר אנטיי ברח, אש ווריטי נכנסו למריבה וסורל עוזב, מספר להם שהם צריכים למצוא מקלט ומהר. כאשר חיפשו מקלט, אש ווריטי מצאו צ'רמנדר, אשר שייך למאמן נבזי בשם קרוס אשר עזב אותו בגשם.
קרוס סירב לקחת את צ'רמנדר בחזרה, קרא לו חלש, ואש ווריטי לקחו את הצ'רמנדר ויחד הם חיפשו יחד מקלט. הם הגיעו למנהרה שם סורל הופיע ועזר וצ'רמנדר להבריא. סורל ציין שהו-או נותן את נוצת הקשת ל"גיבור הקשת" אשר ראוי להילחם בו, כאשר פוקימון צל בשם מרשאדו צופה בהם. בבוקר למחרת, אש שכנע את צ'רמנדר להצטרף אליהם למסע. החבורה הלכה בעקבות נוצת הקשת, אשר הדריך אותם אל רכס הרים ענק, על מנת לפגוש את הו-או. צ'מרנדר התפתח לצ'רמיליון. קרוס חזר ואתגר את אש לקרב עם האנסינרור שלו. צ'רמיליון הפסיד בקרב, ואש נהיה עצוב.
כעוס מההפסד, אש הודה שיכול היה לנצח עם פיקאצ'ו ואחר כך הוא השתוקק לתפוס בלבזאור או סקווירטל. לבד ביער, מרשאדו הכניס את אש לשינה ונוצת הקשת הפכה להיות שחורה. אש חלם שהפוקימונים לא היו קיימים והוא היה בבית ספר רגיל עם וריטי וסורל. כאשר הבין שמשהו חסר, הוא נזכר בפיקאצ'ו והוא התעורר בפני חבריו והתנצל בפניהם ובפני פיקאצ'ו, בעקבות כך צבע הקשת של הנוצה חזר. החבורה הבינה שהם נעשים קרובים יותר כאשר הנוצה החלה לזהור כיוון להר טנסיי.
בפסגה, החבורה הגיעה למבנה דמוי קריסטל בשם הר הקשת, אולם הם הופרעו בידי קרוס אשר רצה להילחם בהו-או בעצמו, ראה את הו-או בעצמו אולם לא השיג את הנוצה. האינסינרור של קרוס נלחם נגד הצ'רמיליון של אש אשר התפתח במהרה לצ'ריזארד והביס את אינסינרור. קרוס, שסירב לקבל את ההפסד, גנב את הנוצה ושם אותה בקריסטל, אולם היא נהייתה אפלה, דבר שגרם למרשאדו, סוכן של הו-או, להפוך את הפוקימונים המקומיים למרושעים ולתקוף את אש וחבריו. המאמנים נלחמים חזרה, אך היו המומים בעקבות חומרת המצב. אש סוף סוף החזיר את פיקאצ'ו לפוכדור כאשר הפוקימונים תקפו את אש, והוא החל להיעלם כאשר מרשאדו הבין שהנוצה מתפוררת.
אש מצא את עצמו בעולם אפור, למרבה המזל, הצליח לחזור לעולמו. אש לקח את נוצת הקשת החדשה ושם אותה במבנה קריסטל. הו-או הגיע ואש אתגר אותו לקרב עם פיקאצ'ו, אולם לא נראו תוצאות. קרוס עזב בכוונות טובות וגם וריטי וסורל נפרדו מאש להגשים את חלומותיהם. ואש ופיקאצ'ו המשיכו בדרכם במסע שלהם.
הפצה בקולנוע
הסרט עלה לאקרנים ביפן על ידי טוהו ב-15 ביולי 2017. ובארצות הברית הסרט עלה לקולנוע בהקרנה זמנית ב-5 בנובמבר באותה שנה.
הפצה בטלוויזיה
בארצות הברית, הסרט שודר בדיבוב לאנגלית בערוץ דיסני XD ב-25 בנובמבר 2017 ובממלכה המאוחדת בערוץ "CITV" ב-8 בדצמבר באותה שנה.
בישראל
הסרט שודר בטלוויזיה בערוץ הילדים ב-2018 בדיבוב לעברית.
ביקורות
הסרט קיבל ביקורות גרועות כלפי המעריצים. , בעיקר בגלל חסרונם של ברוק ומיסטי לטובת שתי דמויות חדשות בשם וריטי וסורל, אפילו אחד מהם אמר: "זה כמעט כאילו שברוק ומיסטי לא היו קיימים". ביקורת נוספת עלתה כאשר פיקאצ'ו דיבר בשפת בני אדם. בנוסף בקטע הסיום הוצגו הדמויות המקוריות מהסדרה לזמן מאוד קצר, דבר אשר הכעיס את המעריצים הוותיקים.
Anti-Hero (שיר)
"Anti-Hero" (בעברית: "אנטי-גיבור") הוא סינגל שהוקלט על ידי הזמרת-יוצרת האמריקאית טיילור סוויפט. זו הרצועה השלישית באלבום האולפן העשירי של סוויפט, Midnights, שיצא לאור ב-21 באוקטובר 2022 תחת ריפבליק רקורדס. נכתב והופק על ידי סוויפט וג'ק אנטונוף, ומתמקד בחוסר הביטחון הנפשי של הזמרת ובבעיות דה-פרסונליזציה שחוותה בחייה. ב-24 באוקטובר נשלח לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights. כמו כן, הוא נכלל ברשימת השירים של סיבוב ההופעות השישי של הזמרת, "The Eras Tour".
מבקרי המוזיקה העכשווית שיבחו את "Anti-Hero" על מילותיו, קצבו הקליט, כלי הנגינה השונים שעליהם הוא מבוסס וקולה של סוויפט. כמה מגזיני מוזיקה אף טענו כי מדובר בסינגל הטוב ביותר של הזמרת אי פעם. דירוגי סוף השנה הכתירו אותו כאחד השירים האהובים ביותר בשנת 2022. הווידאו קליפ הרשמי שלו, שהופק ובוים על ידי סוויפט, הוקרן בבכורה בערוץ היוטיוב שלה ב-21 באוקטובר גם כן. הוא מתאר את פחדיה, חוסר הביטחון והפרעות האכילה שלה. "Anti-Hero" זכה להצלחה מסחרית גבוה, ושלט בכמעט כל פורמטי המכירות השונים: הורדות דיגיטליות, סטרימינג והשמעות ברדיו. הוא שבר שיא עולמי עבור מספר ההשמעות הגבוה ביותר לשיר ביום הראשון לצאתו בספוטיפיי (17,000,000). כמו כן, הגיע לעשרת השירים העליונים במצעדי המוזיקה השונים בארבעים מדינות שונות, דוגמת אוסטרליה, בלגיה, קנדה, קרואטיה, אירלנד, ישראל, ניו זילנד, הממלכה המאוחדת וארצות הברית. "Anti-Hero" נכנס למצעד הבילבורד גלובל 200 במקום הראשון – שירה השני של סוויפט שעושה זאת לאחר "All Too Well (10 Minute Version) (Taylor's Version)".
בארצות הברית הפך "Anti-Hero" לשירה התשיעי של סוויפט שמגיע לפסגת הבילבורד הוט 100 ולשיר הנמכר ביותר ב-2022. כמו כן, הוא סימן את הצלחתה הראשונה של הזמרת בפלטפורמת הרדיו לאחר "Delicate": דורג במקום הראשון במצעד שירי הרדיו, מצעד הפופ איירפליי, מצעד 40 השירים למבוגרים ומצעד השירים העכשוויים למבוגרים. רמיקס לשיר בהשתתפות להקת בליצ'רס יצא לאור ב-7 בנובמבר.
רקע
ב-28 באוגוסט 2022 הכריזה סוויפט על תאריך פרסומו של אלבום האולפן העשירי שלה, Midnights. רשימת רצועותיו לא נחשפה מיד. אנטונוף, שעבד איתה מאז הוצאת 1989 ב-2014, אושר כמפיק האלבום דרך סרטון שפורסם בעמוד האינסטגרם של סוויפט ב-16 בספטמבר בשם "The making of Midnights". החל מ-21 בספטמבר החלה לחשוף את שמות הרצועות באמצעות מספר סרטוני טיקטוק קצרים בשם "Midnights Mayhem with Me". בסדרה פורסמו שלושה־עשר סרטונים, כששם אחד נחשף כל פעם בתורו. בסרטון סוויפט סובבה גלגל מזל המכיל 13 כדורי פינג פונג ממוספרים. בכל פעם כדור אקראי יצא מהגלגל, וסוופיט הייתה מקריאה את שם הרצועה בהתאם למספר שהוגרל לתוך טלפון. בפרק השישי, שעלה לאוויר ב-3 באוקטובר, הכריזה על "Anti-Hero" כשם הרצועה השלישית של האלבום.
כתיבה
סוויפט פרסמה סרטון קצר באינסטגרם שלה, ואמרה ש-"Anti-Hero" נמנה בין השירים האהובים עליה אי פעם. לטענתה, הוא בוחן את חוסר הביטחון הנפשי שלה לעומק, ומפרטו את הדברים שהיא שונאת בעצמה ואת המאבק בין להיות מפורסמת לפרטיותה האישית.
"Anti-Hero" הוא שיר פופ-רוק עם שילוב של סוגת הסינת' פופ. הוא מושפע מצלילי מוזיקת הרוק שהייתה נפוצה בשנות ה-80 של המאה ה-20. מנגינת הבסיס שלו הוכנה באמצעות לולאת תופים שיטתית ונגינה בסינתיסייזר. מילותיו מביעות את הביקורת של סוויפט על עצמה בענייני חוסר הביטחון, החרדה והדיכאון שלה. היא אף מכנה אותה כ"בעיה" בסיפור. קשת הנושאים הרחבה בהן היא מתמקדת בשיר מונה את הגוסטינג, הסוואה של נרקיסיזם באמצעות זולתנות וחוסר היכולת שלה להתיידד עם אנשים פרטיים בשל מעמדה הציבורי. מבחינה מלודית, שרה סוויפט בפלסט בבתים, ואילו בפזמון היא חוזרת על המשפט "It's me, hi, I'm the problem, it's me" ("זאת אני, היי, אני הבעיה, זאת אני") באמצעות הרגיסטר המודאלי באופן מונוטוני. בשורה "Sometimes I feel like everybody is a sexy baby, and I'm a monster on the hill" מתייחסת לסדרת הטלוויזיה רוק 30. "Anti-Hero" נכתב בסולם מי מז'ור בקצב של 97 פעימות לדקה אחד האקורדים A–E–B–C♯m. קולה של סוויפט נע בין התו מי באוקטובה השלישית לתו סי דיאז באוקטבה החמישית.
הוצאה לאור וקידום
ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום. נכתב בו כי הווידאו קליפ של "Anti-Hero" יפורסם ביום השקת Midnights. ב-21 באוקטובר שלחה יוניברסל מיוזיק גרופ את "Anti-Hero" לתחנות הרדיו האיטלקיות. ב-24 באוקטובר נשלח על ידי ריפבליק רקורדס לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights. ב-7 בנובמבר 2022 יצא רמיקס לשיר בהשתתפות להקת בליצ'רס של ג'ק אנטונוף. הוא הופץ כהורדה דיגיטילית בלבד, ולמחרת יצא לפלטפורמות הסטרימינג השונות.
ביקורות
"Anti-Hero" זכה לשבחים אוניברסלית מפי מבקרי המוזיקה. מייגן לפייר מ-Exclaim! כינתה אותו כבחירה הטובה ביותר של סוויפט לסינגל מזה שנים. אוליבה הורן מעיתון Pitchfork ציינה כי "Anti-Hero" מציף את הפגמים והטעויות של הזמרת מעבר לפני המים, ותיארה אותו כשילוב של סגנון פופי מ-1989, נוירוטיות של Reputation וכישרון כתיבה מ-Folklore ומ-Evermore. בריטני ספנוס מ-Rolling Stone אהבה את הגשר של השיר, ולטענתה, אמרה כי מדובר ברצועה הבולטת ביותר של האלבום Midnights. לורן ג'קסון מ-The New Yorker שיבחה את הפקתו, הפזמון שלו, החריזה בו וקולה של סוויפט. לינדזי זולאדז' מ-The New York Times טענה כי "Anti-Hero" קליט וזכיר מאוד, וזה מה שהופך אותו ללהיט. כריס וילמן מ-Variety ציין לטובה את החושפניות שסוויפט מציגה על פגמיה ועל טעויותיה. בנוסף, הוא טען כי השיר הוא תולעת אוזניים.
וידאו קליפ
ב-21 באוקטובר בשעה 08:00 (שעון הקיץ המזרחי, EDT) הועלה הווידאו קליפ של "Anti-Hero", שבוים על ידי סוויפט, ליוטיוב.
תחילה מבצעת סוויפט את הבית הראשון של השיר במטבח בביתה הפרוורי, שמעוצב בסגנון שנות השבעים. לזמן קצר היא מוקפת ברוחות רפאים שמסתתרות תחת סדין לבן. היא פותחת את דלתה וחושפת את גרסתה הצעירה, המגלמת את דמותה של סוויפט מתחילת העשור השני של המאה ה-21. שתי הגרסאות יושבות יחד, שותות משקאות אלכוהוליים ושרות יחד את הפזמון, כשדמותה הנוכחית מנגנת בגיטרה כחולה בזמן שגרסתה הצעירה, ה"אנטי-גיבור" שלה, מרסקת את אותה הגיטרה על הרצפה. בבית השני נחשפת גרסה שלישית של סוויפט, עצומת ממדים שזוחלת לארוחת הערב בביתם של שכנים. אדם שנכח בשולחן יורה חץ ללבה של הענקית, והיא נועצת בו מבט מזועזע אך לא מבוהל. לאחר מכן היא אוכלת את מטעמי השולחן לבדה. בסצנה הבאה מוצגת שיחה קולנית בין בניה (מייק בירביגליה וג'ון ארלי) וכלתה (מרי אליזבת אליס) בזמן ההלוויה שלה. גרסה הרביעית והאחרונה שלה מציצה מתוך ארון הקבורה שלה. שלושת הנוכחים מתקוטטים על נושאים משפחתיים שונים, בזמן שהם מנסים להבין את צוואתה. על פיה, לילדיה יועברו 13 סנט וכל נכסיה יוקדשו לחתולים שלה. הקליפ מסתיים כשאר שתי הגרסאות הראשונות של סוויפט יושבות על גג ומציעות לגרסה ענקית בקבוק יין.
קבלה
הסצנה אשר רמזה למאבקה של סוויפט בהפרעות אכילה זכתה לתגובות מעורבות. הסצנה מתארת כיצד סוויפט צועדת מדוכאת לעבר המשקל אשר נכתב עליו "fat" ("שמנה"), וגורמת לסוויפט השנייה, המאושרת יותר, להניד את ראשה בביטול. בעקבות כך, נפוצו במדיות החברתיות טענות המאשימות את סוויפט בשמנופוביה. כנגד האשמות יצאו פרסומים כמו העיתון הבריטי אינדפנדנט ותוכנית הטלוויזיה The View אשר טענו כי בהתחשב בהיסטוריה שלה עם הפרעות אכילה, היא לא צריכה "לרכך" את הטראומה שלה כדי להפוך את הביטוי האמנותי שלה ל"קל עיכול" לקהל. הם הדגישו שהמטרה של האנטי-גיבור היא להמחיש את "הפעולה המעוותת של המוח שלה כשהייתה במצוקה של הפרעת אכילה".
בעקבות הביקורת הסירה אפל מיוזיק את הסצנה המדוברת מהקליפ, אם כי ביוטיוב היא עדיין קיימת. לאחר כשבוע הסירה סוויפט בעצמה את התצלום מהווידאו קליפ בערוץ היוטיוב שלה.
הצלחה מסחרית
עם יציאת האלבום Midnights זכה "Anti-Hero" ללמעלה מ-17.4 מיליון השמעות ביום הראשון לצאתו בספוטיפיי – מספר ההשמעות הגבוה ביותר שנצבר לשיר במהלך היום הראשון לפרסומו אי פעם בפלטפורמה. הסינגל נכנס לראשונה למצעדי הבילבורד גלובל 200 והבילבורד גלובל 200 ללא ארצות הברית במקום הראשון – השיר השני של סוויפט שעושה זאת מאז הקמתם ב-2020.
בארצות הברית נכנס "Anti-Hero" לראשונה למצעד הבילבורד הוט 100 במקום הראשון, והפך לשיר התשיעי של הזמרת שעושה זאת. נתוניו בשבוע זה היו 59.7 מיליון השמעות סטרימינג, 13,500 עותקים דיגיטליים ו-32 מיליון השמעות איירפליי ברדיו. באותו שבוע הפכה סוויפט לאמן הראשון שאכלס בו-זמנית את כל עשרת המקומות הראשונים של המצעד בשיריו, האמן הראשון שחמישה משיריו נכנסו לראשונה לבילבורד הוט 100 במקום הראשון, האמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה), האמן הראשון שכבש ארבע פעמים את פסגות הבילבורד הוט 100 והבילבורד 200 במקביל והאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. "Anti-Hero" צעד שמונה שבועות במקום הראשון של ההוט 100, ועקף את "Blank Space" בתור שירה המצליח ביותר סוויפט במצעד. מתוך שמונה השבועות, שישה מהם היו רצופים (השיר העשירי בתולדות המצעד שעושה זאת), עד ש-"All I Want for Christmas" של מריה קארי עקף אותו. לאחר עונת החגים שב למיקום זה במשך שבועיים רצופים נוספים. בשבוע השלישי לצאתו נמכר בכ-327,000 יחידות דיגיטליות בארצות הברית בלבד – שבוע המכירות הגדול ביותר אי פעם – שיא שהוחזק בעבר על ידי סוויפט עם השיר "Look What You Made Me Do", שבשבוע פרסומו נמכר בכ-353,000 יחידות דיגיטליות. את 2022 סיים עם התואר "השיר הנמכר ביותר של השנה" עם 436,000 עותקים דיגיטליים. כמו כן, הוא דורג במשך עשרים ושמונה שבועות בעשירייה הפותחת של ההוט 100.
לורן שרייבר
לורן שרייבר (באנגלית: Loren James Shriver; נולד ב-23 בספטמבר 1943 ג'פרסון, איובה) הוא טייס קרב ואסטרונאוט לשעבר בתוכנית מעבורות החלל של נאס"א.
קורות חיים
לורן שרייבר נולד עיירה ג'פרסון שבמדינת איובה. לאחר סיום בית הספר הוא סיים תואר ראשון בהנדסת אווירונאוטיקה באקדמיית חיל האוויר של ארצות הברית בשנת 1967. בשנת 1968 הוא קיבל תואר שני מאוניברסיטת פרדו. משנת 1969 הוא היה מדריך טיס בבסיס חיל האוויר של ארצות הברית. בשנת 1975 הוא סיים קורס טיסי ניסוי והשתת, בניסוי מטוס מדגם מקדונל דאגלס F-15 איגל.
Anti-Hero (שיר)
הצלחה מסחרית
"Anti-Hero" היה גם להצלחתה הראשונה של סוויפט מאז "Delicate" (2018) בפורמט השמעות ברדיו בארצות הברית. הוא הופיעה לראשונה במקום ה-13 במצעד שירי הרדיו. בסופו של דבר הגיע לפסגתו, והפך את סוויפט לאמן היחיד שכבש את צמרת המצעד בשלושה עשורים שונים (העשור הראשון של המאה ה-21, העשור השני של המאה ה-21 ושנות ה-20 של המאה ה-21). כמו כן, במשך שלושה שבועות לא רצופים הגיע למקום הראשון במצעד הפופ איירפליי ובמצעד 40 השירים למבוגרים – שירה התשיעי של סוויפט שעושה זאת.
לורן שרייבר
פעילות בתחום החלל
בשנת 1978 שרייבר נבחר ליחידת האסטרונאוטים של נאס"א. הוא היה מתוכנן להיות טייס במשימה STS-10 שבוטלה. במשימת STS-51-C בשנת 1985 הוא היה טייס של מעבורת החלל דיסקברי (תומאס מטינגלי היה מפקד צוות). 1990 הוא היה מפקד צוות של משימה STS-31 שהמריא על סיפון מעבורת החלל דיסקברי. בשנת 1992 הוא היה מפקד צוות של STS-46 על מעבורת החלל אטלנטיס.
Anti-Hero (שיר)
הצלחה מסחרית
באוסטרליה כבש "Anti-Hero" את המקום הראשון של מצעדי ה-ARIA ושל מצעד האיירפליי – שירה התשיעי של הזמרת שעושה זאת. כמו בארצות הברית, סוויפט דורגה במקום הראשון בו-זמנית הן במצעד הסינגלים והן בתרשים האלבומים – הפעם הראשונה שאמן עושה זאת בתולדות הדירוגים האוסטרליים אי-פעם. "Anti-Hero" הגיע למקום הראשון גם בניו זילנד, וצעד במשך תשעה שבועות רצופים בראש מצעד הבילבורד ב – הצעידה הארוכה ביותר עבור אמן בין-לאומי.
לורן שרייבר
פעילות בתחום החלל
לאחר שנת 1992 שרייבר כיהן במספר תפקידי ניהול בנאס"א ובשנת 1997 מונה לסגן מנהל מרכז החלל קנדי. בהמשך הוא עבד מטעם נאס"א ב-United Space Alliance. הוא פרש בשנת 2011.
Anti-Hero (שיר)
הצלחה מסחרית
ב רשם "Anti-Hero" את הסינגל הראשון שדורג בראש מצעד הסינגלים הבריטי לאחר "Look What You Made Me Do". גם במדינה זו, סוויפט כבשה את פסגות מצעד הסינגלים ומצעד האלבומים הבריטי בו-זמנית – האישה הראשונה שעשתה זאת לאחר מיילי סיירוס עם Bangerz ו-"Wrecking Ball" ב-2013. "Anti-Hero" צעד במקום הראשון במשך שישה שבועות רצופים, ועקף את "Look What You Made Me Do" בשיא זה. השיר נכנס לראשונה במקום הראשון במצעד הסינגלים האירי – שירה השלישי של סוויפט שעושה זאת. בו-זמנית אלבומה Midnights דורג במקום הראשון בתרשים האלבומים במדינה.
בשאר העולם דורג "Anti-Hero" במקום השביעי והראשון בגרמניה, בבלגיה ובלטביה בהתאמה. הוא שבר שיא עבור מספר ההשמעות הגבוה ביותר בספוטיפיי לשיר של אמן בין-לאומי בשבוע וביומו הראשונים לצאתן בברזיל ובקנדה. על נתוני המכירות שלו במדינה האחרונה קיבל מאיגוד תעשיית ההקלטות הקנדי תואר זהב. "Anti-Hero" הגיע למקום גםבקנדה הוט 100 למשך חמישה שבועות רצופים.
רשימת השמעה
הורדה דיגיטלית וסטרימינג
הורדה דיגיטלית
הורדה דיגיטלית וסטרימינג – סינגל
הורדה דיגיטלית וסטרימינג – רמיקסים
אלחנדרו סאבלה
תחילת הקריירה – ריבר פלייט
סאבלה החל את הקריירה שלו במועדון הכדורגל הארגנטינאי ריבר פלייט. הוא התקדם במחלקות הנוער של המועדון וב-1974 עלה לקבוצה הבוגרת. בתחילת תקופתו בריבר פלייט היה סאבלה בצילו של הקשר ההתקפי נורברטו אלונסו שעשה במועדון שנים מוצלחות שכללו זכייה בשתי אליפויות (לאומית ומטרופוליטנית) ב-1975, אולם כשזה עבר למרסיי עשה סאבלה את פריצתו כשחקן, והקבוצה זכתה באליפות נוספת ב-1977.
באנגליה
בשנת 1978, לאחר שהתקשתה בניסיונותיה להביא צעיר ארגנטינאי אחר, דייגו מראדונה בן ה-17, פנתה קבוצת שפילד יונייטד האנגלית אל ריבר פלייט ורכשה את סאבלה תמורת דמי העברה בסך 160,000 שטרלינג. סאבלה שיחק במועדון היורקשיירי במשך שתי עונות בהן רשם 76 הופעות וכבש 8 שערים. על אף שהקבוצה ירדה מהליגה השנייה לשלישית בעונתו הראשונה במועדון, תקופתו בשפילד נחשבת להצלחה, הוא נכלל בנבחרת הליגה השלישית באנגליה לעונת והטביע את חותמו בהיסטוריה של המועדון. באנגליה כונה "אלכס סאבלה" כיוון שהאנגלים שהתקשו לבטא את השם "אלחנדרו".
ב-1980 נמכר סאבלה ללידס יונייטד מהליגה השנייה תמורת 400,000 שטרלינג. בלידס לא הצליח סאבלה לשחזר את הצלחתו בשפילד. הוא רשם בתקופתו בקבוצה 23 הופעות ושני שערים ובדצמבר 1981 החליט לחזור לארגנטינה.
חזרה לדרום אמריקה
ב-1982 סאבלה החל לשחק במועדון הכדורגל הארגנטינאי אסטודיאנטס לה פלאטה תחת המאמן קרלוס בילארדו. בעונתו הראשונה באסטודיאנטס הודחה הקבוצה בחצי גמר הטורניר הלאומי אך הצליחה לזכות באליפות המטרופוליטנית, וב-1983 השלימה זכייה גם באליפות הלאומית.
ב-1985 עבר למועדון הכדורגל הברזילאי גרמיו אך חזר לאסטודיאנטס בשנה הבאה. ב-1987 עזב את אסטודיאנטס ובעונת שיחק במועדון הארגנטינאי פרו קאריל אואסטה. בשנת 1989, לאחר עונה בקבוצת איראפואטו המקסיקנית, פרש סאבלה ממשחק.
נבחרת לאומית
סאבלה נמנה עם סגל נבחרת ארגנטינה בקופה אמריקה של שנת 1983 ופתח בארבעת משחקיה בטורניר. סאבלה שיחק ב-4 משחקי ידידות נוספים וב-1984 סיים את חלקו בנבחרת, עת אימן אותה מאמנו לשעבר באסטודיאנטס, קרלוס בילארדו. בסך הכל רשומות לזכותו 8 הופעות במדי נבחרת ארגנטינה בהן לא הצליח לכבוש שער.
קריירת אימון
לאחר פרישתו ממשחק עבד סאבלה בין השנים 1989 ל-2007 בצמוד למאמן הארגנטיני דניאל פסארלה בתחנותיו השונות: הוא הצטרף אל צוות האימון של פסארלה כשזה אימן את ריבר פלייט והמשיך איתו לנבחרת ארגנטינה. לאחר 9 שנים עם פסארלה התקדם סאבלה לעמדת עוזר המאמן כשפסארלה אימן את פארמה, נבחרת אורוגוואי, מונטריי, קורינתיאנס ובחזרה בריבר פלייט.
ב-2009 מונה סאבלה למאמנה של אסטודיאנטס לה פלאטה. כבר בשנתו הראשונה במועדון הארגנטינאי זכתה הקבוצה בגביע הליברטדורס. הקבוצה העפילה גם לגמר אליפות העולם לקבוצות 2009 בו הפסידה לברצלונה של פפ גווארדיולה 2-1 אחרי הארכה על אף שהובילה לקראת תום תשעים הדקות. את שער הניצחון עבור הקטאלונים כבש הארגנטיני ליונל מסי. באפרטורה של העונה הבאה,, זכה עם המועדון באליפות ארגנטינה. בתחילת פברואר 2011, לאחר הזכייה ובטרם הסתיימה העונה, הגיש את התפטרותו בשל חילוקי דעות עם ההנהלה.
לאחר שנבחרת ארגנטינה הודחה ברבע גמר הקופה אמריקה של שנת 2011 אותו אירחה, הוצע אימון הנבחרת לסאבלה. סאבלה כבר קיבל עליו את האימון של אל ג'זירה קלאב מליגת הכדורגל של איחוד האמירויות הערביות, אך משהוגשה ההצעה לאמן את נבחרת ארגנטינה ביטל את תוכניותיו ומונה למאמן הנבחרת הלאומית. מינויו של סאבלה נחשב להימור ונשמעו טענות כנגדו כיוון שבאותה העת הוא ניסיונו כמאמן ראשי נמשך פחות משנתיים. אחד מצעדיו הראשונים כמאמן ארגנטינה היה מינויו של ליונל מסי לקפטן הנבחרת.
האתגר הראשון של סאבלה כמאמן ארגנטינה היה מוקדמות מונדיאל 2014. את הבית הדרום אמריקאי סיימה נבחרת ארגנטינה במקום הראשון והעפילה לטורניר הגמר. בטורניר עצמו נצחה ארגנטינה בשלושת משחקיה בשלב הבתים והעפילה לשמינית גמר מהמקום הראשון בביתה. ארגנטינה המשיכה לנצח והעפילה עד לגמר, בו הפסידה 0–1 ל. לאחר המונדיאל פרש סאבלה מאימון הנבחרת.
קלימנוס
קָלִימְנוֹס (ביוונית: Κάλυμνος, בתעתיק לאנגלית: Kalymnos) הוא אי יווני ורשות מקומית בדרום-מזרח הים האגאי. הוא משתייך לקבוצת האיים הדודקאנסיים, ושוכן מערבית לחצי האי בודרום (הליקרנסוס העתיקה), בין האיים קוס ולרוס. ההפלגה מרודוס אל קלימנוס אורכת בין שעתיים לחמש שעות. באיטלקית נקרא האי קָלינוֹ (Càlino), ובטורקית – קִילִימְלִי או קֶלֶמֶז (Kilimli, Kelemez).
ב-2001 מנתה אוכלוסיית האי 16,235 נפש, והוא נחשב לשלישי במניין האוכלוסייה מבין איי הדודקאנסוס אחרי קוס ורודוס. קלימנוס ידוע ביוון כמקום שרוב אוכלוסייתו אמידה, והוא נחשב לאי העשיר ביותר מבין האיים הדודקאנסיים ולאחד העשירים מבין איי יוון כולם. הרשות המקומית קלימנוס, הכוללת את האיים המיושבים שלחופי קלימנוס – פסרימוס (130 נפשות), טנדוס (54), קלולימנוס (20) ופלאטי (2) – וכן כמה איים בלתי מיושבים, משתרעת על שטח של 134,544 קילומטרים מרובעים ואוכלוסייתה מונה סך הכל 16,441 נפש.
גאוגרפיה
לאי צורת מלבן, אורכו 21 קילומטרים ורוחבו 13 קילומטרים ושטחו 109 קמ"ר. בצדו הצפוני חצי אי, הבולט בכיוון צפון-מערב. רובו של האי הררי, ולו טופוגרפיה מגוונת. שלוש שרשרות הרים ראשיות מתוחות בו מצד מערב דרום-מערב אל מזרח דרום-מזרח, ורביעית חודרת אל תוך חצי האי. צורת קו החוף אינה אחידה ובו מפרצונים מוגנים רבים. באי כמה מעיינות, באחד מהם מפכים מים חמים. אדמת האי עשויה בחלקה הגדול מאבן גיר, אך בעמק מצוי מרבץ של טוף געשי, שריד של הר געש קדום השוכן ליד הכפר קנטוני (Kantouni). רוב שטחו של האי צחיח, לבד משני העמקים הפוריים ואתי (Vathi) ופותייה (Pothia), בהם מגדלים זיתים, תפוזים וגפנים. סביב קלימנוס מתרחשות לעיתים תכופות רעידות אדמה.
הארכיפלג של קלימנוס
סמוך לקלימנוס שוכן האי הקטן טנלדוס, שהיה פעם חלק ממנו, אך ניתק בשנת 554 בעקבות רעידת אדמה חזקה. כיום מפריד ביניהם מצר ים שרוחבו כ-800 מטרים.
בין קלימנוס לקוס נמצא איון בלתי מיושב בשם פסרימוס, שטחו 11 קילומטרים מרובעים. סמוך לפסרימוס שוכן האיון פלאטי (Plati) וכ-5 קילומטרים צפונית-מזרחית לו האיון קלולימנוס.
תולדות האי
ראשוני המתיישבים בקלימנוס היו קארים (יושבי קאריה, בדרום-מערב אנטוליה). בעת העתיקה היה האי נתון להשפעת האי קוס ותלוי בו ותולדותיו מקבילות לשלו. בימי הביניים היה קלימנוס תחת שלטון האימפריה הביזנטית, ובמאה ה-13 שימש בסיס ימי מלחמתי של ונציה. ב-1310 השתלטו עליו ההוספיטלרים, ומאוחר יותר (בעיקר ב-1457 וב-1460) סבל מהתקפות תכופות של העות'מאנים, והוא נפל לידיהם בסופו של דבר ב-1522. שלא כמו רודוס וקוס, לא היגרו מתיישבים טורקים אל האי בתקופת השלטון העות'מאני.
ב-12 במאי 1912, במהלך מלחמת איטליה-טורקיה, נכבש קלימנוס על ידי מלחי הצי המלכותי האיטלקי. קלימנוס היה אחד המעוזים של ההתנגדות לשלטון האיטלקי והיו בו מספר התנגשויות בין התושבים היוונים לשלטון האיטלקי על רקע לאומי ודתי, בין השאר בדצמבר 1934 ובאפריל 1935. איטליה שלטה בקלימנוס ובאיים דודקאנסיים נוספים עד 1947, אז אוחד עם יוון היבשתית ומאז הוא מהווה חלק של מדינת יוון.
ריכוז
{{פירושונים|
קלימנוס
תולדות האי
ביולי 1956 נפגע האי מרעידת אדמה.
הדת
רוב תושבי קלימנוס הם יוונים אורתודוקסים. האי משתייך לחלק קטן של יוון שאינו כפוף לכנסייה של יוון אלא לפטריארכיה האקומנית של קונסטנטינופוליס שמושבה באיסטנבול שבטורקיה. מבחינה ארגונית-דתית שייך קלימנוס למטרופוליס של לרוס, קלימנוס ואסטיפלאיה.
שליית ספוגים
שליית ספוגים מן הים היא אחת המלאכות הקדומות ביותר בהן עוסקים היוונים, והיא נזכרת כבר בכתביהם של הומרוס ואריסטו. חיי האי קלימנוס ותרבותו קשורים מקדמת דנא לבעל חיים ימי זה, וזו הסיבה מדוע שמעו יצא למרחוק כ"אי שולי הספוגים". רבים מתושביו מתפרנסים ממקצוע זה, והספוגים הם מקור הכנסתו העיקרי.
ציד הספוגים ביוון התרכז ליד האיים הדודקאנסיים, וקלימנוס היה הבולט שבהם עד אמצע שנות השמונים של המאה ה-20; באותו זמן תקפה מחלה את כרי הספוגים במזרח הים התיכון, קטלה חלק גדול מהם והסבה נזקים חמורים לענף. שליית ספוגים, על מסורותיה ותולדותיה, עדיין מהווה את נשמת אפו של האי. סיפורים, שירים וסרטים רבים נכתבו אודות מקצוע עתיק והרה-סכנות זה ואודות אומץ לבם של הצוללים. אחת לשנה, אחרי הפסחא, נחוג באי "שבוע הספוגים", בו מביעים תושבי האי את הוקרתם לספוג הידוע גם בשם "זהב קלימנוס". אירועים אלה, כנהוג, מלווים בשירה, ריקודים ואכילת מאכלים מסורתיים. אחד השירים המסורתיים של שולי הספוגים הוא "דיר-לה-דה".
ריכוז
ראו גם
}}
תאגיד הרשת הממשלתי של סין
היסטוריה
סין פתחה ברפורמה בת שלושה שלבים בסקטור האנרגיה בשנת 1986. כאשר השלב השלישי והאחרון, "הפרדת רשת המפעלים" שאירעה בתחילת שנת 2002, הנכסים של, תאגיד חברת החשמל הממשלתית (בפין יין: 国家电力公司) חולקו לחמש "קבוצות ייצור חשמל" שמונו על תפעול תחנות הכוח וחמש חברות בת של SGCC, בבייג'ינג.לתאגיד אסטרטגיית התרחבות אגרסיבית גם מחוץ לסין ולו החזקות רבות, בעיקר בחברות אנרגיה באוסטרליה, פורטוגל, הפיליפינים, ברזיל, יוון ואיטליה. בשלב זה של הרפורמה הופרדו הפונקציות לייצור ושינוע/אספקה של אנרגיה כדי לעודד תחרות.
SGCC או בקיצור "הרשת הממשלתית" נוצר בדצמבר 2002, לאחר החלוקה לחמש חברות ייצור וארבע חברות שירות. שתי החברות הגדולות שנוצרו כדי להוות חברת על לכל אחד מהתחומים הן "הרשת הממשלתית" (ייצור) ו"חברת הרשת הדרומית של סין". בעת הקמתה היו לחברה יכולות ייצור של 6.47 גיגה-וואט.
קלימנוס
שליית ספוגים
שדות ציד הספוגים של אנשי קלימנוס משתרעים כיום מפסרימוס ועד צפון אפריקה. אומנם היבול ששולים אנשי קלימנוס נתמעט בשל מחלה שפגעה בספוגי הים, אך החוקרים סבורים כי התופעה אינה בלתי-הפיכה, ושליית הספוגים תשוב לתפוס מקום מרכזי בכלכלת האי.
כלכלת האי
מאחר שרוב האי צחיח (18% בלבד משטחו ראויים לעיבוד חקלאי), תופסת החקלאות חלק קטן בכלכלת האי ומרוכזת בעמק ואתי. ענף אחר שאפיין את קלימנוס היה ייצור מטפחות ראש צבעוניות, שהיו הפריט המקורי ביותר בתלבושתן של הנשים. בשנים האחרונות הולכת ותופסת התיירות מקום חשוב בכלכלת האי, ובמיוחד טיפוס על סלעים (rock climbing). ב-2006 הוקם באי נמל תעופה, ליד פותיה.
תאגיד הרשת הממשלתי של סין
היסטוריה
בשנות ה-2000, עקב גירעון בייצור החשמל, הפעיל הממשל ניתוקים המוניים יזומים של חשמל. בשנים 2002-2005 דווחה החברה על הפסדים של כטריליון יואן.
מחלוקת
היו מספר דיווחים על שחיתות בקרב בכירים במשרד הכוללים טענות בדבר מעילה. מספר גורמים בהנהלה התפטרו לאחר הפרסומים.
קלימנוס
כלכלת האי
מתחילת המאה ה-20 קיימת הגירה הולכת וגוברת של תושבי קלימנוס מן האי, בעיקר לארצות הברית ולאוסטרליה. ב-1925 מנתה האוכלוסייה 24,000 איש, וכיום, ב-2012, חיים באי 16,500 איש. רוב המהגרים השתקעו בערים דרווין ומלבורן שבאוסטרליה, וטרפון ספרינגס וקמבל שבארצות הברית.
מהגרים מקלימנוס וצאצאיהם תופסים גם חלק נכבד בתעשיית צביעת הגשרים בארצות הברית. חוקרים אחדים קושרים זאת לאורח החיים ולמלאכת שליית הספוגים, שכן שני המקצועות הללו כרוכים בסיכון רב ובעבודה הרחק מן הבית.
סמבוק
סמבוק (שם מדעי: Sambucus) הוא סוג ממשפחת המורניים ה-Adoxaceae (בעבר שויך ליערתיים) וכולל 22 מינים של עצים נמוכים, שיחים ועשבים. תפוצתו משתרעת באזורים ממוזגים, בעיקר בחצי הכדור הצפוני ובאזורים מסוימים באוסטרליה ובדרום אמריקה. מינים רבים מתורבתים כצמחי נוי וכן למאכל. בישראל שני מיני בר: סמבוק שחור וסמבוק אמיתי, ומין נוי: סמבוק קנדי שמוצאו מאמריקה הצפונית.
טקסונומיה
בשנת 2016 הועבר הסוג מורן ממשפחת היערתיים למשפחת המורניים. שמה העברי המוצע של המשפחה, על שם הסוג מורן, אינו רשמי והוא ממתין לאישור ועד הלשון העברית. לפי הטַקְסוֹנוֹמְיָה (תורת המיון) העכשווית (2021) משפחת השלמוניים (Dipsacaceae) בוטלה ואוחדה עם משפחת היערתיים (Caprifoliaceae) וזאת האחרונה המורחבת פוצלה למשפחת היערתיים ומשפחת המורניים (Adoxaceae) ושתיהן שייכות לסדרה שלמונאים (Dipsacales).
מאפיינים של הסוג
העלים נגדיים, מנוצים למספר בלתי זוגי של 9 עד 5 עלעלים משוננים ולעיתים נדירות יותר 3 או 11.
הגביע בעל צינור קצר ו-3 עד 5 אונות קצרות מאוד. הכותרת גלגלית או כמעט גלגלית.
מספר האבקנים כמספר אונות הכותרת. הזירים קצרים. השחלה בעלת 3 עד 5 מגורות, עמוד שחלה קצר ובעל 3 עד 5 אונות
הפרי דמוי ענבה קטנה ובתוכה 3 עד 5 אגוזיות מוקשות.
הפריחה מתרחשת בסוף האביב והיא מופיעה כאשכולות פרחים לבנים קטנים. מהם מתפתחים גרגרים שחורים, כחולים כהים או אדומים ולעיתים נדירות גם צהובים או לבנים.
מזון
פרחי המין סמבוק שחור (Sambucus nigra) משמשים בייצור משקה קל שנקרא סוקאטה, סירופ מתוק ומשקאות חריפים כגון אקוואויט וסמבוקה. הפירות מתוקים ונאכלים במרכז אירופה במגוון צורות. עם זאת, מומלץ לא לאכול את הפירות כשהם חיים, כיוון שחלק מהמינים רעילים במידה מסוימת. חלקי הצמח מכילים גליקוזיד שמתחבר עם ציאניד שעלול להצטבר בגוף ולגרום להרעלה. קיימים דיווחים על מקרי הרעלה כתוצאה מאכילת חלקי הצמח.
רפואה עממית
הסמבוק השחור משמש מזה מאות שנים כצמח מרפא עממי וקיימות טענות שהוא מסייע בריפוי שפעת, בהקלה במקרי אלרגיה ועל דרכי הנשימה. ברפואה סינית משמש הצמח לטיפול בראומטיזם ובפציעות טראומטיות.
מוזיקה
בסלובקיה ובהונגריה משמשים ענפי הצמח ליצירת חלילים מסורתיים.
אקולוגיה
פירות הצמח משמשים מאכל למיני ציפורים, פרפרים וחרקים אחרים. פטריות המאכל אזנונית יהודה גדלות בעיקר על עצי סמבוק.
פולקלור ואזכורים תרבותיים
הפולקלור אודות עצי הסמבוק נרחב ומגוון. בעוד שלפי מיתוסים מסוימים עץ הסמבוק מגונן מפני מכשפות ורוע, לפי אחרים, מכשפות מתגודדות מתחת לעץ, בעיקר כאשר הוא עמוס בפרי. כאשר עץ סמבוק נכרת, רוח "האם הזקנה" משתחררת ממנו ונוקמת את נקמתו. לפיכך, על מנת לכרות את העץ בבטחה, יש לשיר בה בעת מזמור לאם הזקנה.
בסרט הקולנוע "מונטי פייתון והגביע הקדוש" משנת 1975 השומר הצרפתי מזכיר את שם הצמח בכך שאומר למלך ארתור: "אמא שלך הייתה אוגרת, ואבא שלך הריח כמו סמבוק!"(Your mother was a hamster, and your father smelt like elderberry)
בספר השביעי בסדרת ספרי הארי פוטר מוזכר עץ הסמבוק כצמח שממנו עשוי "שרביט הבכור" - השרביט החזק ביותר שיוצר על ידי מלאך המוות עצמו.
סמבוק קנדי
סמבוק קנדי (.Sambucus canadensis L ) הוא שיח או עץ נמוך שמוצאו מאמריקה הצפונית עד ונוצאלה ובוליביה. שיח או עץ קטן עד 3 מ' (סמבוק שחור עד 9 מ').
הענפים צהובים-אפורים מכוסים בעדשתיות מועטות (בשונה בסמבוק שחור שענפיו מכוסים בעדשתיות רבות). המפרקים ארוכים.
העלים נגדיים, מנוצים למספר בלתי זוגי של 5 עד 7 עלעלים משוננים. העלעלים אליפטיים או דמויי אזמל, אורכם 4 עד 15 ס"מ, ראשם מחודד. צידם התחתון חלק וצידם העליון שעיר. הפטוטריות קצרות, הזוג התחתון של העלעלים על פי רוב בעל 2 או 3 אונות.
הפרחים לבנים, קטנים, דו-מיניים, בעלי שחלה תחתית וערוכים בתפרחות בעלות 5 קרניים, שקוטרם כ-25 ס"מ, בקצות הענפים.
הגביע בעל צינור קצר ו-3 עד 5 אונות קצרות מאוד. הכותרת גלגלית או כמעט גלגלית.
מספר האבקנים כמספר אונות הכותרת. הזירים קצרים. השחלה בעלת 4 מגורות, עמוד שחלה קצר ובעל 3 עד 5 אונות
הפירות בעלי 4 מגורות, צבעם שחור-ארגמני וקוטרם כ-7 מ"מ. הזרעים רעילים (גורמים לשלשולים והקאות) ללא בישול, לאחריו הם אכילים.
מפלגת שיתוף הפעולה
מפלגת שיתוף הפעולה (דנית: Samarbejdspartiet, גרינלנדית: Suleqatigiissitsisut) היא מפלגה ליברלית חברתית גרינלנדית שנוסדה במרץ 2018 על ידי חבר הפרלמנט של גרינלנד מיכאל רוסינג וטילי מרטינוסן.
המפלגה תומכת בליברליזציה כלכלית ובהפרטה של החברות הציבוריות הגדולות השולטות בכלכלת גרינלנד.
מפלגת שיתוף הפעולה תומכת בשיתוף פעולה מוגבר בתוך ממלכת דנמרק, הגברת ההגירה לגרינלנד, ושילוב טוב יותר והכללה של מהגרים ומיעוטים. עדיפות מרכזית נוספת למפלגה היא תמיכה רבה יותר באנשים פגיעים מבחינה חברתית, במיוחד ילדים ובני נוער שעוברים התעללות מינית.
שני מייסדי המפלגה הם חברים לשעבר במפלגת הדמוקרטים.
המפלגה השתתפה בבחירות לפרלמנט של גרינלנד, שנערכו ב-24 באפריל 2018 וקיבלה מושב אחד בפרלמנט. בשנת 2021, המפלגה לא נכנסה לפרלמנט בפעם הראשונה בתולדותיה.
מוחמד אבו רומי
מוחמד אבו רומי (בערבית: محمد ابو رومي; נולד ב-1 במרץ 2004) הוא כדורגלן ערבי-ישראלי המשחק בעמדת הקשר בעירוני קריית שמונה מהליגה הלאומית.
קריירת מועדונים
אבו רומי נולד בטמרה למשפחה ערבית-מוסלמית. גדל במחלקות הנוער של הפועל חיפה, מכבי חיפה, מ.כ. נווה יוסף ועירוני קריית שמונה. ב-8 בנובמבר 2022 ערך את הופעת הבכורה שלו בקבוצה הבוגרת של עירוני קריית שמונה, בהפסד 0–1 למכבי נתניה במסגרת המחזור ה-12 בליגת העל הישראלית לעונת 2022/2023.
קריירה בינלאומית
אבו רומי הוא חלק מסגל נבחרת ישראל עד גיל 21. נכלל בסגל הנבחרת לטורניר אליפות אירופה עד גיל 21 בשנת 2023.
חיים אישיים
אחיו התאום הוא כדורגלן נוער שהושאל למכבי אחי נצרת, הישאם אבו רומי, שנפצע קשה בתאונת דרכים עקב דריסת רכב פרטי, בעת שחצה את הכביש הראשי בכפר הולדתם טמרה בדרכו לאימון ב-2022.
תהל"ה
תהל"ה היא עמותה המספקת תמיכה להורים ובני משפחה של חברי קהילת הלהט"ב.
היסטוריה
העמותה נוסדה בשנת 1989, ביוזמת יונתן דנילוביץ' ודבורה לוז כקבוצת תמיכה הדדית של הורים לילדים מהקהילה הגאה. הקבוצה נהגה להיפגש אחת לחודש בבית האגודה בתל אביב, בהנחית שרה אבני.
דבורה לוז עמדה בראש העמותה במשך שנים ארוכות. אחריה נבחרה לתפקיד חנה ארנון ויעל אגמון. דבורה ביחד עם שרה אבני, כתבו את הספר "אמא יש לי משהו לספר לך" (הוצאת שופרא, 2000) העוסק בנושא ההורות ללהט"ב.
עמותת תהל"ה מנוהלת על ידי ועד מנהל שנבחר מדי שנה על ידי האספה השנתית של חברות וחברי העמותה. כל החברות והחברים הפעילים בעמותה, לרבות חברות וחברי הוועד, הם מתנדבים.
פעילות
העמותה מפעילה קו תמיכה טלפוני ואתר אינטרנט וכן מספקת עלוני קשר.
מתנדבי תהל"ה משתתפים מדי שנה במצעדי הגאווה ברחבי הארץ. בשנת 2009 נבחרה עמותת תהל"ה להוביל את המצעד בירושלים.
העמותה פועלת ליצירת שינוי חברתי בעמדות החברה וביחסה אל הקהילה הלהט"בית ולקידום שוויון זכויות מלא. בנוסף, פועלת בשיתוף ארגוני קהילה נוספים ומול מוסדות ממשלתיים, לבניית תשתית חוקתית וחברתית לשוויון זכויות.
עם הזמן נוספו קבוצות תמיכה בירושלים ובחיפה, ובהמשך החלו לפעול קבוצות במקומות רבים בארץ. למפגשים מגיעים הורים ובני משפחה, ובמקרים מסוימים גם הילדים עצמם המעוניינים לשתף פעולה עם הוריהם.
קבוצות תמיכה להורים של עמותת תהל"ה פעילות כיום בערים אשקלון, אפרת וגוש עציון, באר שבע, גבעתיים (להורים של טרנסג'נדרים), הרצליה, חיפה וקריות (להורים של הקהילה הגאה, ובנוסף קבוצה להורים של טרנסג'נדרים), ירושלים, יהוד-מונוסון, כפר ורדים, כפר סבא, מועצה אזורית לב השרון, מודיעין, נתניה, פתח תקווה, ראשון לציון, רמת גן (לאבות בלבד), רעננה (להורים של הקהילה הגאה, ובנוסף לקבוצה להורים דתיים), תל אביב (מרכז וגם בהדר יוסף).
הקמפיין לדקת דומיה לזכר חללי מינכן באולמפיאדת 2012
הקמפיין לדקת דומיה לזכר חללי מינכן באולימפיאדת 2012 היה קמפיין בינלאומי שנוצר על מנת לשכנע את הוועד האולימפי הבינלאומי לקיים דקת דומייה בטקס הפתיחה של אולימפיאדת לונדון 2012 כדי לזכור את הספורטאים הישראלים, שנרצחו בטבח הספורטאים באולימפיאדת מינכן שהתרחש ב-1972, טבח אשר בוצע על ידי ארגון הטרור הפלסטיני ספטמבר השחור.
חרף התמיכה של גורמים אלו, דחה הוועד האולימפי הבינלאומי את הבקשה לקיום דקת דומייה בטקס הפתיחה של התחרות, אך גורמים בוועד כיבדו את הקורבנות בטקס שאורגן על ידי שגרירות ישראל בלונדון והקהילה היהודית בלונדון ונערך ב-6 באוגוסט 2012. ב-5 בספטמבר 2012 נערך טקס זיכרון בבסיס חיל האוויר פירסטנפלדברוק שבגרמניה. נשיא הוועד, ז'אק רוג, שסירב בתוקף לדקת הדומייה הרשמית, ונימק זאת ב"אין לערב פוליטיקה באולימפיאדה", החליט בסופו של דבר לערוך דקת דומייה ספונטנית בטקס שהתקיים ב-23 ביולי. טקס זה היה הפעם הראשונה בה הוועד האולימפי כיבד את הקורבנות הישראלים מטבח מינכן במהלך טקס בכפר האולימפי.
ניסיונות ראשונים
משפחות הספורטאים שנרצחו ניסו מאז הטבח לקדם טקסי זיכרון רשמיים עבור הנרצחים וכבר החל מאולימפיאדת מונטריאול, הראשונה שנערכה אחרי הטבח.
אנקי שפיצר, אלמנתו של מאמן הסיף הישראלי שנרצח בטבח, אנדרי שפיצר סייעה להובלת הקמפיין, היא תיארה את רעיון דקת הדומיה או אף צורה אחרת של הנצחת הספורטאים כ"טבעית בעינינו [של המשפחות]", עם זאת מאחר שמאז אולימפיאדת מונטריאול הוועד האולימפי מתבצר בעמדתו לא להנציח באופן רשמי את הקורבנות. שפיצר אומרת כי הוועד האולימפי הסביר לה ולמשפחות כי אין "בפרוטוקול של טקס הפתיחה סעיף לגבי קיום הנצחה", שפיצר הגיבה לטענה זו ואמרה כי "שבעלי חזר הביתה בארון מתים זה לא היה בפרוטוקול, זה היה העמוד השחור בהיסטוריה האולימפית, 11 הספורטאים הללו היו חלק מהמשפחה האולימפית, הם לא היו תיירים, צריך לזכור אותם במסגרת האולימפית".
הקמפיין
באפריל 2012, השנה בו ציינו כ-40 שנים לטבח מינכן, נוצרה עצומה מקוונות שכותרת הייתה "תגידו לוועד האולימפי הבינלאומי: 40 שנים זה מספיק!" וזאת על מנת לגרום לוועד האולימפי לכבד את זכרם של אחד עשר הספורטאים שנרצחו בעזרת דקת דומייה. מרכז הקהילה היהודית במחוז רוקלנד שבמדינת ניו יורק יזם את העצומה יחד עם אנקי שפיצר, אלמנתו של אנדריי שפיצר. לקראת האולימפיאדה, שנקבע כנהוג ליולי של אותה שנה, מעל 100,000 אנשים חתמו על העצומה. עוד באותו החודש, סגן שר החוץ הישראלי, דני אילון כתב מכתב רשמי לוועד האולימפי הבינלאומי, בו ביקש להנציח את הספורטאים בדקת דומייה, איילון כתב במכתב כי "עלינו לשמור על ערנות נגד מעשה שנאה וחוסר סובלנות העומדים בניגוד לאידיאלים של האולימפיאדה הבינלאומית".
התמיכה בקמפיין
התמיכה בקמפיין דקת הדומייה בטקס הפתיחה של אולימפיאדת לונדון, קריאות נשמעו מפרלמנטים שונים ברחבי העולם ומגורמי ממשל מרחבי העולם.
אוסטרליה
ראש ממשלת אוסטרליה, ג'וליה גילארד, סגנה, ווויין סוואן, שר החוץ בוב קאר ומנהיג האופוזציה, טוני אבוט וראשי מדינות אוסטרליה חתמו על מכתב שקרא לוועד האולימפי לקיים דקת דומייה, במכתב נאמר "הדומייה היא מחווה הולמת לספורטאים שאיבדו את חייהם על הבמה האולימפית, דומיה איינה מכילה הצהרות ואינה דורשת שום הבנה של שפה כדי לפרש אותה".
קנדה
בית הנבחרם הקנדי אימץ פה אחד את הצעתו של חבר הפרלמנט היהודי מהמפלגה הליברלית, ארוין קוטלר לתמוך במחווה מיוחדת לקורבנות הטבח במינכן. שר הספורט הקנדי, באל גוסאל ושר החוץ, ג'ון ביירד הפצירו בנשיא הוועד האולימפי, ז'אק רוג לשקול מחדש את עמדתו נגד הנצחת הקורבנות, הוא כתב לרוג ש"פיגוע הטרור כוון לא רק כנגד ישראל, אלא נגד הרוח והמטרות של התנועה האולימפיית, לאור ההשפעה של הטרגדיה הזו על הקהילה האולימפית כולה ועל העולם, יש לציין אותה בפומבי כחלק מהטקס הרשמי של המשחקים האולימפיים ולא רק על ידי המשלחת הישראלית"
גרמניה
שר החוץ הגרמני, גידו וסטרוולה תמך בדקת דומייה באולימפיאדת לונדון, במכתב לרוג כתב כי הטבח במינכן "היה גם מתקפה על המשחקים האולימפיים והרעיון האולימפי לקידום שלום וידידות בין האומות", וסטרוולה אמנם הסכים עם רוג שהאולימפיאדה אמורה להתקיים בספורט, אך חזר וביקש שתבוצע מחווה שתעביר באופן ראוי כי אלימות וטרור אינם תואמים את הרעיון האולימפי. הוא הוסיף כי גרמניה "מביטה לאחור בצער ובייסורים על טרגדיית מינכן".
נשיא הבונדסטאג, נורברט למרט התחייב לתמוך בדקה דומייה במכתב רשמי למקבילו הישראלי, יושב ראש הכנסת, ראובן ריבלין. ריבלין אמר כי "גרמניה, שבשטחה בוצעו פיגועי הטרור, הצטרפה למטרה היא משמעותית ביותר".
הממלכה המאוחדת
האספה בלונדון הסכימה פה אחד להציע לראש העיר, בוריס ג'ונסון להבטיח כי קורבנות הטבח במינכן יוזכרו במהלך משחקי 2012 בדקת דומייה שתצוין בפארק האולימפי במהלך טקס הפתיחה או טקס הסיום.
ארצות הברית
הסנאט של ארצות הברית, העביר החלטה פה אחד שקראה לוועד האולימפי הבינלאומי לקיים דקת דומייה. בהמשך, גם בית הנבחרים העביר פה אחד הצעה דומה שהביאה ועדת החוץ של בית הנבחרים אך ההצעה לא עלתה בסופו של דבר להבצעה. בית הנבחרים אף קיים בעצמו דקת דומייה. חבר בית הנבחרים, אליוט אנגל טען כי הוועד האולימפי מסרב בכך שהם חוששים מפגיעה בכמה מדינות ערב וטען כי הסיבה היחידה שהנרצחים טרם הונצחו במסגרת המשחקים היא לאור היותם ישראלים, דבר שהוא תיאר כמביש".
הנשיא, ברק אובמה אמר שהוא תומך "באופן מוחלט" בדקת דומייה. דובר המועצה לביטחון לאומי, טומי ויטור, אמר כי "אנו תומכים לחלוטין בקמפיין למען דקת דומייה באולימפיאדה לכבוד הספורטאים הישראלים שנרצחו במינכן". גם מזכירת המדינה, הילרי קלינטון כתבה לרוג בעניין וקראה לו לבטל את החלטת הוועד לא לקיים את דקת הדומייה.
הרשות הפלסטינית
ג'יבריל רג'וב שהיה אחראי על המשלחת הפלסטינית לאולימפיאדה אמר כי דקת הדומייה היא כלי מאבק להצגת העניין הפלסטיני" ובירך על ההחלטה לא לקיים את דקת הדומיה, אותה כינה "צעד גזעני" . באל-חיאת אל-ג'דידה, שהוא העיתון הרשמי של הרשות הפלסטינית נכתב כי הטבח במינכן הוא למעשה "מבצע מינכן" . סגן שר החוץ הישראלי איילון גינה את השימוש במונח "גזעני" על ידי רג'וב והתקעש כי רצח הספורטאים הישאלים בשל לאומיותם הוא המעשה הגזעני".
הנצחות שאינן רשמיות
ב־25 ביולי 2012 קיים בית הנבחרים האיטלקי דקת דומייה לציון 40 שנה לטבח במינכן ולכבוד קורבנות הטבח. ב־29 ביולי גם חברי המשלחת האולימפית האיטלקית קיימו אף הם דקת דומייה. הנוכחים כללו כ־30 אנשים, כמו גם שר התיירות והספורט האיטלקי פיירו גנודי, ראש הוועד האולימפי האיטלקי ג'אני פטרוצ'י, יו"ר הוועד האולימפי הישראל, צבי ורשביאק וראש המשלחת הישראלית אפרים זינגר.
ב־27 ביולי 2012, למעלה מ-20,000 איש ברחבי לונדון השתתפו בתוכנית "דקה למינכן" שארגנה הפדרציה הציונית הבריטית.
גם הישראלים ציינו את יום השנה ה-40 לטבח במינכן בלונדון, במהלכו הוקראו תפילות לזכר 11 הישראלים שנרצחו, הונחו זרים, ונחשפה לוחית במרחק של ארבעה קילומטרים מהאצטדיון האולימפי. ראש עיריית לונדון, בוריס ג'ונסון השתתף באירוע ואף בנאומו הזכיר כי שהיה בן 8 צפה באירועי הטבח במינכן והוא ציין כי "מה שנדבק במוחי הייתה תחושת אימה כי אירוע הספורט הגדול בעולם צריך לסבול מתקיפה שכזו". בנוסף, אנשי תקשורת ישראליים הקפיאו את שידורהם באופן לא רשמי לאורך של חצי דקת דומייה במהלך שידור טקס הפתיחה של האולימפיאדה.
Oui, oui, oui, oui
Oui, oui, oui, oui (בעברית: כן, כן, כן, כן) הוא שיר שבוצע על ידי הזמר הצרפתי, ז'אן פיליפ. השיר ייצג את צרפת באירוויזיון 1959. השיר נכתב על ידי פייר קור והולחן על ידי הברט גיראוד.
רקע
בדומה לשירי התקופה, השיר בוצע בסגנון שאנסון צרפתי. במרכז מילות השיר עומד פיליפ שמציע לאהובתו שיט תענוגות על ספינתו ברחבי העולם. במהלך השיר פיליפ מתאר מספר מקומות בהן הם יבקרו טיול.
ג'ייסון סודייקיס
דניאל ג'ייסון סודייקיס (באנגלית: Daniel Jason Sudeikis; נולד ב-18 בספטמבר 1975) הוא שחקן וקומיקאי אמריקאי. מוכר בזכות היותו כחבר צוות בפאנל התוכנית "סאטרדיי נייט לייב" (2013-2005) ברשת NBC, ובזכות הופעותיו בקומדיות "אקסית במצור", "איך להיפטר מהבוס", "רווקים לשבוע", "אנחנו המילרים". משנת 2021 מככב סודייקיס בסדרה "טד לאסו" בתפקיד הראשי, עליו זכה בשני פרסי גלובוס הזהב ובשני פרסי אמי.
טיים מגזין הכתיר את סודייקיס כאחד ממאה האנשים המשפיעים ביותר של שנת 2021.
ביוגרפיה
דניאל ג'ייסון סודייקיס נולד בעיר פיירפקס, וירג'יניה שבארצות הברית. הוריו הם קתרין סודייקיס (במקור וונדט), סוכנת נסיעות ואיש העסקים דניאל ג'וזף סודייקיס. אביו ממוצא אירי וליטאי, ואילו אימו ממוצא גרמני ואירי. סודייקיס גדל לצד שתי אחיותיו קריסטין ולינדזי והתחנך בעיר אוברלאנד פארק שבקנזס. דודו הוא כוכב קומדיית המצבים "חופשי על הבר", ג'ורג' וונדט, וסבא רבא שלו הוא הצלם טום הווארד, שידוע בעיקר בשל התמונה המפורסמת של ההוצאה להורג של רות סניידר, שהצליח להבריח את התמונה מכלא סינג סינג ולפרסמו בניו יורק דיילי ניוז.
הוא למד בתיכון Shawnee Mission West, ולאחר מכן התקבל למכללה הקהילתית "פורט סקוט" בעזרת מלגת כדורסל אך פרש ממנה בשנה השנייה.
קריירה
החל את דרכו כקומיקאי מתחיל בארגון הקומי "קומדי ספורטז" שבקנזס סיטי. לאחר מכן עבר להתגורר בשיקגו שם שיחק ב"תיאטרון איי. או" והיה ממקימי ההרכב הקומי " J.T.S. Brown".
סאטרדיי נייט לייב
בשנת 2003 התקבל סודייקיס ככותב לתוכנית הבידור "סאטרדיי נייט לייב" לעונה ה-29 שלה, ובשנת 2005 הפך לחבר בצוות השחקנים הראשי בתוכנית. סודייקיס התפרסם בתוכנית בזכות שלל חיקויו ובעיקר בזכות זה של הזמר טיילור היקס. סודייקיס היה אחד מהתסריטאים הראשיים של התוכנית בעונות 30-29 בכך שכתב כ-37 פרקים.
בחודש מאי 2013 הייתה זו הופעתו האחרונה של סודייקיס בתוכנית בעונה ה-38. לאחר מכן חזר מדי פעם בהופעות אורח כאשר גילם את נשיא ארצות הברית ג'ו ביידן ואת המועמד לנשיאות מיט רומני.
הפריצה הגדולה
בשנת 2007 שיחק סודייקיס בסרטים "ביל" "עשר" ו"לעקוב אחרי הבלשים". בנוסף הוא החל את תפקיד האורח הגדול שלו בקומדיית המצבים המצליחה "רוק 30" בתור עורך הדין פלוייד דיברבר. ב-2008 התפרסם לראשונה בקומדיה קולנועית, "מה שקורה בווגאס" בתור מייסון ארוסהּ של ג'וי פאולר (קמרון דיאז). בשנת 2009, הוא החל לדבב את דמויותיהם של הולט וטרי בסדרה "המופע של קליבלנד" עד לירידת הסדרה ב-2013.
ב-2010 הופיע בקומדיית הפעולה "אקסית במצור" בתפקיד סטיוארט, חברה לעבודה של הכתבת ניקול הארלי (ג'ניפר אניסטון) ובקומדיה "הולכים רחוק" בתור בוקס חברו התומך של גארט (ג'סטין לונג). בנוסף, הוא התארח בשני פרקים בסדרה "פילדלפיה זורחת". ב-2011 שיחק סודייקיס בקומדיות "איך להיפטר מהבוס" בתפקיד רואה החשבון קורט באקמן ו"רווקים לשבוע" לצידו של אוון וילסון. בשנת 2013, שיחק בסרטים "סרט 43", "חברים לשתייה", "אנחנו המילרים" לצד ג'ניפר אניסטון ודיבב את דמותו של פרופסור בומבה בסרט האנימציה "הממלכה הסודית". בשנת 2014, שיחק בסרט ההמשך "איך להיפטר מהבוס 2".
בשנים 2015–2018 שיחק בשלושה עשר פרקים בסדרה הקומית "האיש האחרון בעולם", בתור אחיו של ויל פורטה.